Home Improvement-ster vas oor verwurging | Maroela Media
Zachary Ty Bryan (Foto: Eugene-polisie, Oregon in die VSA via AP)
Zachery Ty Bryan, bekend vir sy rol as die oudste seun op die 1990's sitkom Home Improvement, is Vrydag in Oregon in die VSA in hegtenis geneem op klagtes van verwurging, aanranding met die doel om ernstig te beseer en dwarsboming van die gereg.
TMZ berig die voorval hou verband met sy meisie wat in 'n nabygeleë woonstel gevind is.
Inwoners het die polisie ontbied ná 'n aanranding by 'n woonstelblok en Bryan het buite sy eenheid gesit toe beamptes by die toneel opdaag.
Die Associated Press berig die 39-jarige Bryan het glo die 27-jarige vrou aangerand, haar gewurg en haar selfoon gevat toe sy die noodnommer 911 wou skakel. Sy het mediese behandeling van die hand gewys.